Κώστας Μόντης

**Τα γατάκια**

Κοιτάζω τα μικρούτσικα γατάκια

Πόσο τρελά που παίζουν ολημέρα,

Τώρα τρεχτά για δω, τώρα τρεχτά για πέρα,

Δαγκώνουν στα ψεύτικα

Κι ως τα παιγνίδια τους φουντώνουν

Αυτιά κι ουρίτσες να **ψευτοδαγκώνουν**.

Δεν καταλαβαίνουν

Έρχεται η νύχτα μ’ άστρα ή με φεγγάρι

Κι ούτε **παίρνουν χαμπάρι**,

«φτάνει» δεν λεν, να παν να κοιμηθούν,

δεν νοιάζονται να θυμηθούν

ανάγνωση κι ορθογραφία,

γραμματική και γεωγραφία.

Δηλαδή που δεν τους νοιάζει τίποτα

**Ζηλεύω**, βέβαια αυτά τους τα παιγνίδια

Να τα περικυκλώσουν

Κι «αχ, λέω κι εγώ να την περνούσα έτσι ίδια

Που δεν αφήνουν **έγνοιες** να τα **ζώσουν**»

Όμως και σκέφτομαι απ’ την άλλη

πως όσο τα γατάκια αν μεγαλώσουν

Ποτέ τους δεν θα γίνουν κάτι,

Θα μείνουν πάντα γάτοι!

(Μόντης Κ., 1991, Του στίχου τα μηνύματα, Λευκωσία, Ίδρυμα Αναστασίου Γ. Λεβέντη)

**1.** Διάβασε προσεκτικά το ποίημα και απάντησε στις ερωτήσεις που ακολουθούν.

- Τί **κοιτάζει** ο ποιητής;

……………………………………………………………………………………

* **Πώς είναι** τα γατάκια; Ποιο επίθετο χρησιμοποιεί για να τα περιγράψει;

……………………………………………………………………………………

* Τί **κάνουν** τα γατάκια **όλη μέρα**;

……………………………………………………………………………………

* **Κοιμούνται** τα γατάκια **τη νύχτα**;

**……………………………………………………………………………………**

* Πως **νιώθει** ο ποιητής βλέποντας τα γατάκια;

……………………………………………………………………………………

* Τα γατάκια έχουν έγνοιες, δηλαδή νοιάζονται για κάτι;

……………………………………………………………………………………

* Τί θα γίνουν τα γατάκια, όταν μεγαλώσουν;

……………………………………………………………………………………

**2.** Διάβασε προσεκτικά το ποίημα και απάντησε στις ερωτήσεις που ακολουθούν. Για κάθε ερώτηση σου δίνω τέσσερις πιθανές απαντήσεις. **Διάλεξε αυτή που νομίζεις ότι είναι σωστή.**

- Με τη φράση ***«Κοιτάζω τα μικρούτσικα γατάκια, πόσο τρελά που παίζουν όλη μέρα»,*** ο ποιητής εννοεί ότι:

Α. διασκεδάζει κοιτάζοντας τα γατάκια

Β. τα γατάκια πρέπει να πάνε σε τρελογιατρό

 Γ. τα γατάκια είναι άτακτα

Δ. τα γατάκια είναι ευτυχισμένα.

* Ο ποιητής λέει κάπου ότι **αισθάνεται** για τα γατάκια:

Α. Ζήλια

Β. Θυμό

Γ. Θαυμασμό

Δ. Μίσος

* Ο ποιητής **ζηλεύει** τα γατάκια **επειδή**:

Α. είναι μικρά σε ηλικία, ενώ εκείνος είναι μεγάλος

Β. κοιμούνται πολλές ώρες

Γ. δεν έχουν έγνοιες στο μυαλό τους

Δ. τρέχουν πολύ γρήγορα

- Ο ποιητής **αισθάνεται ζήλια** επειδή:

Α. τα γατάκια παίζουν όλη μέρα.

Β. τα γατάκια είναι πάντοτε χαρούμενα

Γ. ο ποιητής είναι μεγάλος και άνθρωπος

Δ. ο ποιητής είναι ζηλιάρης.

- Με τη φράση «πως όσο τα γατάκια αν μεγαλώσουν, ποτέ τους δεν θα γίνουν κάτι, θα μείνουν πάντα γάτοι!», ο ποιητής εννοεί ότι:

Α. Οι γάτοι δεν έχουν ποτέ φιλοδοξίες.

Β. Οι γάτοι είναι πάρα πολύ έξυπνοι.

Γ. Οι γάτοι κυκλοφορούν μόνο τη νύχτα.

Δ. Οι γάτοι αδιαφορούν για το μέλλον.

* Ο ποιητής **δεν θα ήθελε** τελικά να είναι σαν τα γατάκια, γιατί:

Α. Δε θα πετύχουν κάτι σημαντικό στη ζωή τους μεγαλώνοντας

Β. Δε θα ήθελε να είναι ζώο

Γ. Προτιμά να πηγαίνει σχολείο με τους συμμαθητές του

Δ. Δεν του αρέσει να τρέχει όλη μέρα

**3.** Βρες και κύκλωσε τις λέξεις που μας δείχνουν **τί κάνουν τα γατάκια (ΡΗΜΑΤΑ).** Χρησιμοποίησε **χρωματιστό στυλό.**

**4.** Γιατί ο ποιητής χρησιμοποιεί τις λέξεις **γατάκια, μικρούτσικα;** Τί θέλει να μας δείξει; Μπορείς να σκεφτείς και άλλες παρόμοιες λέξεις;